KOMISSION PÄÄTÖS,
tehty 15 päivänä huhtikuuta 1994,
neuvoston päätöksen 91/596/ETY muuttamisesta neuvoston direktiivin 90/220/ETY 9 artiklassa tarkoitetun ilmoitusten yhteenvetomallin osalta (94/211/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon geneettisesti muunnettujen organismien tarkoituksellisesta levittämisestä ympäristöön 23 päivänä huhtikuuta 1990 annetun neuvoston direktiivin 90/220/ETY(1) ja erityisesti sen 9 artiklan 1 kohdan,
sekä katsoo, että
jäsenvaltioiden nimeämien toimivaltaisten viranomaisten on lähetettävä komissiolle yhteenveto kustakin direktiivin 90/220/ETY B osan mukaisesti vastaanottamastaan ilmoituksesta,
komissio on tätä varten vahvistanut päätöksessään 91/596/ETY(2) yhteenvetomallin, jota on käytettävä levitettäessä geneettisesti muunnettuja organismeja (GMO), riippumatta niiden lajista,
saadun kokemuksen perusteella ja ottaen huomioon, että erityyppisistä GMO:i sta ilmoitetaan erilaiset tiedot, on tarpeen muuttaa kyseistä mallia,
tämän vuoksi on suotavaa muuttaa päätöstä 91/596/ETY jakamalla ilmoitusten yhteenvetomalli kahteen osaan: ensimmäistä osaa on käytettävä geneettisesti muunnettujen korkeampien kasvien levittämisen osalta ja toista osaa kaikkien muiden GMO:i en levittämisen osalta, ja
tässä päätöksessä määrätyt toimenpiteet ovat direktiivin 90/220/ETY 21 artiklassa säädetyn komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 91/596/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 15 päivänä huhtikuuta 1994.